

**HUSK**

**”LØNTJEK**

**PÅ TAGET”**

**17/11**

**OG**

**23/11**

**BEGGE DAGE**

**KL. 15-17**



**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

**053@dlf.org**

**Hjemmeside:**

**www.**

**kreds53.org**

|  |  |  |
| --- | --- | --- |
|  |  **Nyhedsbrev****Nr. 12****31. Årgang** | **Faglig information****til medlemmerne fra****Kalundborg Lærerkreds*****13. oktober 2022*** |

**Sammen om Skolen – i Kalundborg**

I sidste uge – onsdag den 5/10 – holdt den lokale version af Sammen om Skolen sit første møde. Flokken består af en forælder, en elev, en skoleleder, FTR for BUPL, FOA og DLF samt direktøren og fagcenterchefen. Som udgangspunkt skal vi ikke tale om ressourcer – eller mangel på samme – men om, hvad der kan virke og forbedres med de givne rammer, - som politikerne har udstyret skoleområdet med.

På landsplan tager Sammen om Skolen fat i forskellige af de største udfordringer. Tidligere test og evalueringssystemer. For tiden er deres hovedfokus på inklusion, som jo også hos lærerne fylder rigtigt meget – både når man er på skolebesøg og fx på DLFs kongres sidste år. Noget må gøres på andre måder end hidtil. I Kalundborg er vi også startet med at have inklusion som vores primære emne

Det er planen, at gruppen skal rundt og besøge alle folkeskoler i kommunen for at tale med medarbejderne om, hvad de lykkes med, og hvad de gerne vil kunne gøre på andre måder. Ind i mellem besøgene skal vi mødes med Børn- og Familieudvalget og dele med dem, hvad vi hører, – og hvad vi tænker om det. Vi skal også mødes med flere forældre og medarbejderrepræsentanter – og med fælleselevrådet.

Det er selvfølgelig ikke et tiltag, som vil revolutionere folkeskolen fra den ene dag til den anden. Men jeg har længe efterspurgt et forum, hvor skolens interessenter kunne befinde sig i samme rum og drøfte de udfordringer, vi ser fra hver vores perspektiv. Det ser jeg meget frem til.

Hvis du har lyst til at høre mere om tankerne bag Sammen om Skolen på landsplan, så vil jeg anbefale, at du lytter til de podcasts, som DLF har lavet. Især synes jeg, at den, der handler om inklusion, hvor Gordon og Claus Hjortdal fra skolelederforeningen taler sammen, er fin.

<https://www.dlf.org/nyheder/2022/maj/ny-podcastserie-fra-danmarks-laererforening>

Lone Varming, kredsformand

**Sommerferie 2023**

I sommerferien 2023 er ferieplanen sådan at vores elever har 7 ugers ferie.

Vi har derfor fået forskellige henvendelser fra jer om, hvad det betyder for vores arbejdstid og sommerferien.

I den aftale vi har med Kalundborg Kommune, står der at et skoleår er på 1680 nettotimer. Det betyder, der er år med mange 0 dage og år med få. Der står også i aftalen, at nettotiden fordeles jævnt på 42 uger. Vi har talt med Michael Gravesen om det, og vi er enige om, at det betyder, at lærerne har 3 ferieuger i sommerferien samt 2 ugers 0 dage. Der er ferie i uge 28, 29 og 30 samt 0-dage i uge 27 og 31

Anita Rathje

Vi afholder 2 medlemsmøder som optakt til overenskomst 24 d. 31. august fra 16.30 til 17.30 i på Høng Skole og d. 3. november på Nyrupskolen. Begge er oprettet som begivenheder på Facebook, hvor du kan tilmelde dig (ikke en nødvendighed).

På gensyn Anita Rathje

**Efterårsferie og sygdom**

Skulle du være så uheldig at blive syg i efterårsferien, skal du være opmærksom på, at efterårsferien ikke længere er at betragte som egentlig ferie, men i stedet som elevfri dage (eller 0-dage).

Sygdom i efterårsferien giver derfor ikke ret til erstatningsferie, men betragtes som enhver anden sygdomsperiode i løbet af året.

Søren Rytter Johansen, kredsstyrelsesmedlem